  Виталий Пронин Н. Васильев28-тӥ тулыспалэ Алнаш ёросысь Усо (Муважи) школаын ортчизы «Васильевские встречи». Сиземын вал со та гуртын вордӥськем писательлы Николай Васильевлы. Солы угось туэ 80 арес тырмысал.«Ми дасяськыны кутским ни Выль ар бере ик. Николай Васильев сярысь материал утчаны юрттӥським, секциосъя ужъёс дасямы. Тулыспалэ ини стэндъёс лэсьтимы. Ми туж данъяськиськом таӵе тодмо писатель татын вордӥськиз, дышетскиз шуыса.» - верало Усо школаын дышетскисьёс. Умой дасяськемзы пырыку ик шӧдӥськиз, перепечен кырӟанэн пумитазы, дасям стэндъёссы туж паймытӥзы. Ӧтемын вал трос куноос: шаерысьтымы газет-журналъёсын ужасьёс, писательес. Асьсэлэсь быгатонлыксэс возьматын вуизы на Татариысь, Удмуртиысь мукет ёросъёсысь пиналъёс. Валтӥсь инты та ужрадын басьтиз секциосъя ужан. Со вал: «Переводчикъёс», «Крезьгурчиос», «Кылбурчиос», «Суредаськисьёс». Вераме потэ «кылысь кылэ берыктӥсьёс» секция сярысь, угось ачим но отчы пыриськи. Николай Васильевлэн веросъёсыз, кылбуръёсыз англи, ӟуч, бигер кылэ берыктэмын вал. Тужгес но паймыса кылзӥ англи кылэ берыктэм ужъёсты. Тужгес умойёссэ висъяны туж шуг, ӝожтӥськизы ужъёсты дунъясьёс. Нош ӵошатсконын озьы луэ, кин ке вормисе потэ. Вормисьёс пусъемын вал дипломъёсын.«Кылбурчиос» секциын вормиз Алнаш ёросысь Туймыйыл школаысь Люба Шулакова.- Кылбур гожъяны кутски сюлэм висенме кисьтыны гинэ. Дышетӥсе чуръёсме адӟыса, ӵектӥз та ӵошатсконэ мыныны. Мон пумит ӧй луы. Чик уг малпаськы вал вормыны, кылбуръёсы огшоры йӧто вал. Ярам ай вуи татчы шуисько табере, выль кылбуръёс гожъяны мылкыды ӝутӥськиз дунъямзы бере» - шуэ Люба Шулакова.Та ужрад выль нимъёсты усьтӥз, нылпиослэсь мылкыдзэс бурдъяз. Котькуд секциысь тужгес умой ужъёсты Николай Васильевлы сӥзем книгае, пе, поттозы.Анна Шарыпова Туспуктэмез: www.alibudm.narod.ru Теги: Алнаш Муважи НиколайВасильев удмуртписатель  